**Pokémon**[[1]](#footnote-1)

Pokémon er fyrirbæri skapað af Satoshi Tajiri árið 1995 sem tölvuleikjarisinn Nintendo hefur einkaumboð á. Frá því það var upphaflega gefið út á Game Boy hefur Pókemon-fyrirbærið orðið næstvinsælasta tölvuleikjasería í heimi á eftir Maríó-seríunni. Síðar hafa verið búnir til anime-þættir, manga-bækur, safnspil, leikföng, bækur og margt annað upp úr Pokémon-seríunni.

**Um Pókemona**

Pokémonarnir sjálfir eru verur sem líkjast ýmsum raunverulegum dýrum. Upprunalegu Pokémonarnir voru 151 talsins en eru þeir núna 718. Í Pokémon-heiminum eru til Pokékúlur sem eru holar kúlur sem hægt er að opna og kalla Pokémoninn þangað inn. Þeir eru síðan látnir berjast af mennskum pokémon-þjálfurum.

Flestir Pokémonar geta þróast milli stiga líkt og mörg dýr (eins og lirfa verður að púpu sem verður svo að fiðrildi), en flestir þeirra geta þróast af einu stigi yfir á annað (t.d. Caterpie – Metapod – Butterfree) og breytast í útliti og fá nýja krafta á hverju stigi. Pikachu/Riolu er ein af 649 tegundum Pokémondýra.

**Heimild**

Pokémon. (2015, 27. apríl). *Wikipedia, Frjálsa alfræðiritið*. Sótt 19. júlí 2016 frá <https://is.wikipedia.org/wiki/Pok%C3%A9mon>.

**Pokémon** **GO**[[2]](#footnote-2)

Leikurinn gengur út á að safna Pokémon-köllum en þá má finna víðsvegar um landið. Sá sem leikur leikinn verður að ferðast á fæti um svæði landsins til þess að spila leikinn og því er ekki hægt að spila hann úr þægindum sófans heima við. Leikurinn krefst þess einnig af þeim sem spila leikinn að þeir vinni saman, en þátttakendum er skipt í þrjú lið, rautt, gult og blátt.

Ólíka Pokémona má finna á ólíkum stöðum sem taka mið af aðstæðum í raunheiminum, svo sem hita- og rakastigi. Sem dæmi finnast svokallaðir Vatna-Pokémonar í nálægð við vatn.

Nýjasti Pokémon GO-tölvuleikurinn hefur vakið mikla athygli enda ganga spilendur nú sjálfir um göturnar og safna Pokémonum. Markmiðið er enn að „safna þeim öllum“.

Þegar vinsældir Pokémon stóðu sem hæst vissu nær öll börn hvað fyrirbærið væri og kunnu jafnvel nöfnin á yfir 100 mismunandi tegundum af Pokémonum. Tekjur Nintendo af Pokémon frá upphafi eru taldar vera langt yfir 40 milljarðar dollara.

Pokémon er mun eldra hugtak en snjallsíminn. Fyrir um 20 árum spiluðu ungmenni og safnarar með Pokémon-spil, og gera raunar enn. Pokémon Go-leikurinn bætir við nýju lagi af raunveruleikanum í þennan farsæla leik. Nýjasti leikurinn var líkastur vítamínsprautu fyrir fyrirtækið. Verðmæti á hlutabréfum í þessu japanska tölvuleikjafyrirtæki hefur rokið upp.[[3]](#footnote-3)

1. Pokémon Go er svo vinsæll tölvuleikur að vefþjónar leiksins ráða ekki við alla sem vilja spila. [↑](#footnote-ref-1)
2. Pokémon Go hefur notið gífurlegra vinsælda að undanförnu og hafa fjölmargir Íslendingar sótt leikinn og hafa þegar byrjað að safna pókemonum og þjálfa þá. [↑](#footnote-ref-2)
3. <http://www.mbl.is/frettir/innlent/2016/07/11/leynist_pokemon_a_vatnajokli/>. [↑](#footnote-ref-3)